laion/Wikipedia-Exotic huggingface dataset:
Kommunistide ülestõus Tais

Kommunistide ülestõus Tais oli aastatel 1965–1983 peamiselt Tai valitsuse ja Tai Kommunistliku Partei (TKP) vahel väldanud sissisõda. Konflikt hakkas lahenema 1980. aastate alguses, kui kuulutati välja amnestia. TKP lõpetas sõjategevuse täielikult 1983. aastaks. 1970. aastate talupojamässud Tais Kommunistide ülestõus Malaisias (1968–1989) Maoism Vietnami sõda Lõuna-Tai ülestõus Wassana Nanuam (August 2015). "Engagement of Malaysia and Indonesia on Counter Insurgency in the South of Thailand" (PDF). Asia Pacific Center for Security Studies. Archived (PDF) from the original on 29 September 2015. Retrieved 29 September 2015. Sison, Jose Maria. "Notes on People's War in Southeast Asia" Prizzia, Ross (1985) "Thailand in Transition: The Role of Oppositional Forces" (Honolulu: University of Hawaii Press), 19–20, 24.
Saint-Germain-en-Laye

Saint-Germain-en-Laye on vald Prantsusmaal Île-de-France'i piirkonnas Yvelinesi departemangus. See paikneb Pariisi lähistel Seine'i jõe suure looke vahel. Le Pecq https://www.insee.fr/fr/statistiques/2521169, vaadatud 10.10.2021. Populations légales 2021  Saint-Germain-en-Laye – pildid, videod ja helifailid Wikimedia Commonsis
Kirre

Kirre (inglispärane rahvusvaheline lühend NE, saksapärane NO) on vaheilmakaar, mille asimuut on 45 kraadi. Kirdekaare vanemad rahvapärasemad nimetused on näiteks veel põhja hommik, idapõhine, päevatõuseng. Saarte murdes ja läänemurde rannikualal on kirret kutsutud ka ida'ks. Tundmatu päritoluga sõna. On arvatud et nimetus "kirre" tuleb Põhja-Virumaalt. Beőthy, Erzsébet (1967) Die Bezeichnungen für Himmelsrichtungen in den ﬁnnisch-ugrischen Sprachen. (= Indiana University Publications. Uralic and Altaic Series 84.) Bloomington: Indiana University – The Hague: Mouton & Co. Neetar, Helmi (1991) Ilmakaared rahvasuus. Keel ja Kirjandus 11, 656–665. Eesti etümoloogiasõnaraamat, 2012. Koostanud ja toimetanud Iris Metsmägi, Meeli Sedrik, Sven-Erik Soosaar. Eesti Keele Instituut. Tallinn: Eesti Keele Sihtasutus. Lk 160 Saaberk, A. (1921) Murdesõnad Põhja-Eestist. Päewaleht, nr. 26. (DIGAR)
Roger Babson

Roger Ward Babson (6. juuli 1875 – 5. märts 1967) oli miljonärist Ameerika ettevõtja, majandusteadlane, äriteoreetik ja leiutaja. Ta on tuntud mitme ärikooli asutajana: Babson Kolledž (Babson College), Webber Kolledž (Webber College, nüüd Webber International University) Florida osariigis Babson Parkis ja Utopia Kolledž (Utopia College), mis asus Kansase osariigis Eurekas. Ta oli tuntud oma mõnede pseudoteaduslike tõekspidamiste poolest – muuhulgas tegeles ta gravitatsioonivastase kihutustööga, millest kasvasid välja antigravitatsiooni uuringud tema asutatud Gravitatsiooniuuringute Fondis. 1919. aastal asutas ta eramajanduskooli Babson College ning 1927. aastal ka Webber College', millest on tänaseks saanud Webberi rahvusvaheline ülikool. 1946. aastal asutas ta ka Kansase osariigis Greenwoodi maakonnas tegutsenud Utopia College'i, mis lõpetas tegevuse 1970. aastal. 5. septembril 1929 pidas ta kõne, milles kuulutas, et varem või hiljem tabab turge kriis ja see võib olla suur. Hiljem samal päeval langes aktsiaturg umbes 3%. See sai tuntuks kui "Babsoni Break". Must neljapäev ehk 1929. aasta Wall Streeti krahh saabus 24. oktoobril 1929, millest sai alguse ülemaailmne majanduskriis. Babsoni "kümme käsku", mida ta järgis investeerimisel ja julgustas oma lugejaid sama tegema: Hoidke lahus spekuleerimine ja investeerimine. (Keep speculation and investments separate.) Ärge laske end nimest petta. (Don't be fooled by a name.) Uute müügikampaaniate suhtes olge ettevaatlik. (Be wary of new promotions.) Jälgige turu suutlikkust. (Give due consideration to market ability.) Ärge ostke pimesi. (Don't buy without proper facts.) Muutke ostud turvaliseks diversifitseerides (hajutades). (Safeguard purchases through diversification.) Ärge püüdke diversifitseerida (hajutada) ostes sama ettevõtte erinevaid väärtpabereid. (Don't try to diversify by buying different securities of the same company.) Väikeettevõtteid peaks uurima üksikasjalikult. (Small companies should be carefully scrutinized.) Ostke piisava varuga, mitte ülikülluslikult. (Buy adequate security, not super abundance.) Tuleks osta oma raha eest, mitte oma börsimaaklerilt või börsiplatvormilt laenu võttes. (Choose your dealer and buy outright (don't buy on margin). Babson asutas 1948. aastal Gravitatsiooniuuringute Fondi (Gravity Research Foundation), mis asub New Hampshire'i osariigis New Bostonis. Asukoha valikul sai määravaks, et see paiknes tuumarünnaku üleelamiseks piisavalt kaugel Massachusettsi osariigis asuvast Bostoni linnast. Gravitatsiooniuuringute Fondi esialgne eesmärk oli leida viise, kuidas luua gravitatsiooni vastane kaitse. Aja jooksul loobus sihtasutus pseudoteaduslikust püüdest blokeerida gravitatsiooni ja hakkas uurima gravitatsiooni. Fond korraldab iga-aastast konkurssi, mille raames premeeritakse kuni 4000 dollari suuruse auhinnaga teadlaste esseesid gravitatsiooniga seotud teemadel. Konkursi on võitnud vähemalt kuus inimest, kes on saanud hiljem Nobeli füüsikaauhinna.
Jagadish Chandra Bose

Sir Jagadish Chandra Bose (bengali keeles জগদীশ চন্দ্র বসু; 30. november 1858 – 23. november 1937) oli Bengali teadlane, bioloog, füüsik, botaanik ja varajane ulmekirjanik, raadiopioneer, kelle avaldatud töödele toetus muuhulgas hiljem Guglielmo Marconi. IEEE nimetas ta üheks raadiotehnika isaks.
Sandi Toksvig

Sandra Birgitte Toksvig OBE (/tɒksvɪɡ/ ; taani: [ˈsænti ˈtsʰʌksˌviˀ]; sündinud 3. mail 1958) on Briti-Taani kirjanik, näitleja, taskuhäälingu- ja telesaatejuht ning Briti produtsent. Ta on ka poliitaktivist ja kuulub 2015. aastal asutatud Naiste Võrdõiguslikkuse Partei asutajate hulka. Ta on kirjutanud näidendeid, romaane ja lasteraamatuid. 2017. aastast on Toksvig BBC populaarse televiktoriini "QI" saatejuht. 1994. aastast on ta avalikult lesbi. "Toksvig, Sandra Birgitte, (Sandi), (born 3 May 1958), writer and comedian". Who's Who (inglise). Oxford University Press. 1. detsember 2007. DOI:10.1093/ww/9780199540884.013.37818. Reporters, Telegraph (1. august 2016). "Sandi Toksvig: 'Coming out was terrifying. We had death threats and had to go into hiding with the children for two weeks'". The Telegraph. Vaadatud 17. jaanuaril 2019.
Le Pecq

Le Pecq on vald Prantsusmaal Île-de-France'i piirkonnas Yvelinesi departemangus. See paikneb Pariisi lähistel Seine'i jõe kallastel. Saint-Germain-en-Laye Répertoire géographique des communes, vaadatud 26.10.2015. Populations légales 2021  Le Pecq – pildid, videod ja helifailid Wikimedia Commonsis
Émile Marco de Saint-Hilaire

Émile Marco de Saint-Hilaire; sünninimi Émile-Marc Hilaire (mai 1796 Versailles – november 1887) oli prantsuse kirjanik ja sõjaajaloolane. Saint-Hilaire on mitme romaani ja veel paljude teoste autor. L’art de ne jamais déjeuner chez soi et de diner toujours chez les autres. (1827) L’art de fumer et de priser sans déplaire aux belles. (1827) Manuel de la Toilette, ou l'Art de s'habiller avec élégance et méthode. (1828) Traité de la Toilette à l'usage des dames. (1835) Souvenirs intimes du temps de l’Empire. (1838) Louis XVIII. Sa Vie. Ses Derniers Momens et Sa Mort: Suivis du Détail de Ses Funérailles, d'un Recueil d'anecdotes Sur Ce Prince, Rédigées d'après des... Lettres et de Quelques-Unes de Ses Poésies. Physiologie du troupier. (1841) Histoire populaire, anecdotique et pittoresque de Napoléon et de la Grande Armée. (1843) Histoire d'un sabre de pain d'épice. À propos de la bataille de Leipzick et de la place Vendôme. (1843) Napoléon au bivouac, aux Tuileries et à Sainte-Hélène, anecdotes inédites. (1845) Napoléon en campagne. Scènes de la vie militaire pour faire suite aux souvenirs intimes du temps de l'Empire. Paris, Boulé. (1845) Histoire des conspirations et des exécutions politiques en France. (1849)
Vladimir Zemtsov

Vladimir Nikolajevitš Zemtsov (vene keeles Владимир Николаевич Земцов; sündinud 20. novembril 1960 Sverdlovskis) on vene ajaloolane. Vladimir Zemtsov lõpetas 1983. aastal Sverdlovskis Gorki-nimelise Uurali Riikliku Ülikooli ajalooteaduskonna. 1986. aastal sai ta ajalookandidaadi kraadi kaitstes väitekirja Suurbritannia poliitikast Balkani riikides Teise maailmasõja ajal. 2002. aastal sai Zemtsov ajaloodoktori kraadi kaitstes väitekirja "Великая армия Наполеона в Бородинском сражении". Alates 2003. aastast töötab ta Gorki-nimelises Uurali Riiklikus Ülikoolis üldajaloo kateedri juhatajana. Professor 2010. aastast. Zemtsovi peamised uurimissuunad on Napoleoni sõdade ajalugu ja Walesi ajalugu keskajal. Битва при Москве-реке: Армия Наполеона в Бородинском сражении. (2001) Великая армия Наполеона в Бородинском сражении. (2001, täiendatud väljaanne 2018) 1812 год. Пожар Москвы. (2010) Наполеон в Москве. (2014) Наполеон в России: социокультурная история войны и оккупации. (2018)
François Houdecek

François Houdecek (sündinud 1950) on prantsuse ajaloolane, Napoleoni-uurija ja üks Prantsuse esimese keisririigi militaarajaloo sotsiaalse suundumuse paremaid asjatundjaid. Houdecek on lõpetanud Université Panthéon-Sorbonne'i. Tal on magistrikraad ajaloos ja bakalaureusekraadi arheoloogias. 2003. aastast töötab Houdecek Fondation Napoléonis. Aastatel 2004–2018 koordineeris ta Napoleoni fondi koostöös kirjastusega Fayard välja antud 15-köitelise teose "Correspondance Generale" koostamist, toimetamist ja väljaandmist. Cahiers de Sainte-Hélène (2021; kaasautor Thierry Lentz) [1] De l'empereur au roi – correspondance d'Eugène de roussy (1806–1830) [2] Le Mémorial de Sainte-Hélène (2021; kaasautorid Peter Hicks ja Emmanuel de Las Cases) L'esprit public sous le consulat (2019; kaasautor Michel Roucaud) [3] François Houdecek. napoleon.org François Houdecek. fondationnapoleon.org La Correspondance de Napoléon. fondationnapoleon.org
Roustam Raza

Roustam Raza (1783 Tiflis, Kharthli-Kahhethi kuningriik – 7. detsember 1845 Dourdan, Essonne'i departemang) oli armeenia päritolu mamelukk, Prantsuse keisri Napoleon I ihukaitsja ja relvakandja. 13 aasta vanuses müüdi Roustam orjusse. 1797. või 1798. aastal Konstantinoopolis ostis Roustami üks Egiptuse ülik, kes kinkis talle vabaduse ja suunas ta mamelukkide ratsaväekorpusse. 1798. aastal hõivasid prantslased Kairo. Augustis 1799 võttis Prantsusmaa esimene konsul Napoleon Bonaparte 17-aastase Roustami enda teenistusse ihukaitsjana. Selles ametis oli Raza kuni Napoleoni sunnitud keisritroonist loobumiseni (1814). Roustam Raza suri 1845. aastal. Ta jättis endast maha käsikirjalised mälestused, mis ilmusid trükis 1888. aastal. Souvenirs de Roustam, mamelouck de Napoléon Ier. (1888)  Roustam Raza – pildid, videod ja helifailid Wikimedia Commonsis
Elizabeth Truss

Elizabeth Mary Truss (tuntud kui Liz Truss; sündinud 26. juulil 1975 Oxfordis) on Suurbritannia poliitik, alates 6. septembrist 2022 kuni 25. oktoobrini 2022 Ühendkuningriigi peaminister, ühtlasi Ühendkuningriigi ajaloo lühima ametisoleku ajaga peaminister. Ta on aastast 1996 Konservatiivse Partei liige. Alates 10. septembrist 2019 oli ta Suurbritannia naiste ja võrdõiguslikkuse minister ning alates 15. septembrist 2021 kuni 6. septembrini 2022 Suurbritannia välisminister. Ta sündis aastal 1975 Oxfordis. Ta veetis oma lapsepõlveaastad Leedsis West Yorkshire'i linnkrahvkonnas. Ta on aastast 2000 abielus Hugh O'Learyga, neil on kaks tütart. WATCH: The moment Truss resigns as prime minister
Kristjan Priks

Kristjan Priks (sündinud 22. juunil 1977) on eesti muusik, löökpillimängija. 2006. aastal lõpetas ta Viljandi Kultuuriakadeemia pärimusmuusika eriala. Ta kuulub ansamblitesse Dagö ja Riffarrica ning on olnud ansamblite Vägilased ja Zetod asutaja. Viljandi Kultuuriakadeemia muusika õppekava vilistlased "Kristjan Priks. Helivõlur teatrimaailma keskel" Virumaa Teataja, 9. oktoober 2021
Piia Vreintaal

Piia Vreintaal (sünninimi Pauline Wreintaal, 18. jaanuar (vkj 6. jaanuar) 1895 Koluvere, Läänemaa – 2. oktoober 1960 Tallinn) oli eesti arst. Lõpetas Tartu Ülikooli arstiteaduskonna 1923. aastal, täiendas end Saksamaal, Prantsusmaal, Hollandis, Rootsis ja Venemaal. Töötas arstina Võrus, Pärnus, Tallinnas. Avaldanud trükis erialaseid töid. Naiskodukaitse liikmena sai ta 1939. aastal 3. klassi Kaitseliidu Valgeristi. Maetud Kullamaa kalmistule. Uus Eesti Pärnu Uudised, nr. 45, 24. veebruar 1939 Kullamaa kalmistu | Maetu otsing[alaline kõdulink]
Kuno-Aleksander Grünstamm

Kuno-Aleksander Grünstamm, (25. august 1930 Tallinn – 29. aprill 2021 Tallinn) oli eesti purilendur ja sporditegelane, -kohtunik. Grünstamm lõpetas aastal 1949 Tallinnas keskkooli ja 1953 Mitšurinski lennukooli Vene Föderatsioonis. Ta hakkas 1962. aastal ALMAVÜ Tallinna Aeroklubis Hugo Abrami juhendamisel harrastama purilendu, täitis 1963. aastal NSV Liidu sportlase I spordijärgu ja 2. klassi purilendur-instruktori nõuded. Samuti teenis ta välja FAI purilenduri C-märgi hõbepärjaga, täites oma lendudega kõik selle märgi saamise nõuded. Grünstamm lendas vaheldumisi Illar Lingiga lennukatsetajana Eestis konstrueeritud ja ehitatud purilennukil HLK-1, . Alates 1965. aastast tegutses ta Üleliidulise kategooria purilennukohtunikuna, 1974. aastast rahvusvahelise (sotsialismileeri riikide) kategooria kohtunikuna, aastast 1981 oli Nõukogude Liidu purilennu aukohtunik. Kuno-Aleksander on oma põhitöökoha kõrvalt, aastatel 1962–1985, olnud Eesti Lennuspordi Föderatsiooni purilennukohtunike kogu esimees. Avaldanud ajakirjanduses lennundusartikleid. Töötanud 1968–1993 ETKVL-i/ETK keskuses osakonnajuhatajana ning 1992–01 Eesti Päästeameti päästeüksuste osakonna spetsialistina. Kuno-Aleksander Grünstamm Eesti Entsüklopeedia veebiversioonis
Ben Street

Benjamin Street (sündinud 13. veebruaril 1987 Coquitlamis, Briti Columbias) on Kanada jäähokimängija, kes mängib keskründajana Saksamaa kõrgliigaklubis EHC Red Bull München. Aastatel 2003–2005 mängis ta British Columbia Hockey League'i klubis Salmon Arm Silverbacks ja 2005–2010 Wisconsini Ülikooli jäähokimeeskonnas. NHL-is debüteeris Street 9. veebruaril 2012 Calgary Flamesi meeskonnas mängus Vancouver Canucksi vastu. NHL-is on ta mänginud Colorado Avalanche'i, Detroit Red Wingsi, Anaheim Ducksi ja New Jersey Devilsi meeskonnas. Enim mänguaega sai ta hooajal 2018–19, mil ta sai kirja 21 mängu ja oma NHL-i karjääri ainsad kolm väravat. Aastatel 2010–2021 mängis Street põhiliselt American Hockey League'is (AHL), kus ta esindas kokku seitset erinevat klubi. Tema resultatiivseim hooaeg AHL-is oli 2017–18, mil ta lõi Grand Rapids Griffinsis mängides 21 väravat ja andis 44 väravasöötu. 2017. aastal võitis ta Griffinsiga Calder Cup'i. Aastatel 2014 ja 2020 valiti ta AHL-i tähtede mängule. 2021. aasta augustis sõlmis ta üheaastase lepingu EHC Red Bull Müncheniga. Kanada jäähokikoondise koosseisus osales ta 2022. aasta taliolümpiamängudel. https://www.eliteprospects.com/player/12378/ben-street (vaadatud 30.11.2021) "NEUE OFFENSIVKRAFT: BEN STREET WECHSELT NACH MÜNCHEN". 2.8.2021. Vaadatud 30.11.2021 Ben Street NHL.com lehel Ben Street hockeydb.com lehel
Virgo Vallik

Virgo Vallik (sündinud 3. veebruaril 2003 Kuressaares) on Eesti jalgpallur (ründaja), kes mängib Eesti Premium liiga klubis Pärnu JK Vaprus. Ta kasvas üles endises Lihula vallas Tuudi külas. Aastatel 2010–2012 õppis ta Tuudi Algkoolis ja 2012–2019 Lihula Gümnaasiumis. Alates 2019. aastast õpib Pärnumaa Kutsehariduskeskuses (koka erialal). Vallik alustas jalgpallitreeninguid 2014. aastal treener Jaanus Getreu käe all klubis Lõuna-Läänemaa JK. 2017. aastal liitus Vallik Pärnu JK Vapruse noortesüsteemiga. Meeste meistrivõistluste debüüdi tegi Vallik 31. märtsil 2019 Vapruse duubli võistkonnas II liigas. Vapruse debüüt oli 23. mail 2019 Esiliiga mängus Tallinna FCI Levadia U21 vastu. Kõrgliiga debüüt tuli kaks aastat hiljem, 13. märtsil 2021 hooaja avamängus Tallinna FCI Levadia vastu. Samal hooajal valiti ta viie parima noormängija hulka. Kask on mänginud Eesti U19 koondises kaks mängu 2021. aastal. Uuendatud seisuga 2. detsember 2023 Eesti karikas Eesti Superkarikas, Üleminekumängud Pärnu JK Vaprus Esiliiga: 2020 2018. aastal tuli ta U16 vanuseklassis 1500 m takistusjooksus Eesti meistriks. Premium liiga parimad noored ja vanameistrid 2021 soccernet.ee, 25. november 2021 Jaanus Getreu (4. juuli 2018). "VIRGO VALLIK ON 1500 M TAKISTUSJOOKSU EESTI MEISTER!". lljk.ee. Vaadatud 30.11.2021. Virgo Vallik Eesti Jalgpalli Liidu kodulehel Virgo Vallik koondise statistika Eesti Jalgpalli Liidu kodulehel Transfermarkti profiil
Adam Tambellini

Adam Tambellini (sündinud 1. novembril 1994 Edmontonis) on Kanada jäähokimängija, kes mängib ründajana Rootsi kõrgliiga klubis Rögle BK. Aastatel 2011–2013 mängis ta British Columbia Hockey League'i klubides Vernon Vipers ja Surrey Eagles. Hooaja 2013–14 alguses mängis ta Põhja-Dakota Ülikooli jäähokimeeskonnas. Aastatel 2014–2015 mängis ta Western Hockey League'i klubis Calgary Hitmen. 2013. aastal valis New York Rangers ta NHL-i draft '​is 65. valikuna. Aastatel 2015–2018 mängis ta kolm hooaega American Hockey League'is (AHL) Rangersi noorteklubis Hartford Wolf Pack, kuid NHL-is tal Rangersi meeskonnas debüüti teha ei õnnestunud. Hooajal 2018–19 mängis ta AHL-is Ottawa Senatorsi noorteklubis Belleville Senators. Hooajal 2019–2020 mängis Tambellini Rootsi esiliiga klubis Modo Hockey. 2020. aasta aprillis sõlmis ta lepingu Röglega Hooajal 2020–21 saavutas ta Röglega Rootsi meistrivõistlustel teise koha, misjärel pikendas ta klubiga lepingut kolme aasta võrra. 2020. aastal võitis Tambellini Kanada jäähokikoondise koosseisus Spengler Cupi. Tema isa Steve Tambellini on endine jäähokimängija. Tema vanem vend Jeff Tambellini on endine jäähokimängija. "Poängkung klar för Rögle". roglebk.se. Vaadatud 30.11.2021 https://www.eliteprospects.com/player/103529/adam-tambellini (vaadatud 30.11.2021) Adam Tambellini Hockeydb.com lehel
Georg Stumme

Georg Stumme (29. juuli 1886 Halberstadt – 24. oktoober 1942 El Alamein) oli Saksamaa sõjaväelane, viimati tankiväe kindral ja Saksa-Itaalia tankiarmee ülemjuhataja Teises maailmasõjas.
Louis Bonaparte

Louis Bonaparte (hollandi keeles Lodewijk Napoleon Bonaparte; itaalia keeles Luigi Bonaparte; 2. september 1778 Ajaccio, Corse-du-Sudi departemang – 25. juuli 1846 Livorno, Toscana suurhertsogkond) oli Hollandi kuningas (1806–1810), keiser Napoleon I vend ja keiser Napoleon III isa. 1803. aastal sai Louis Bonaparte brigaadikindrali sõjaväelise auastme. Auleegioni suurristi klassi orden (1805)  Louis Bonaparte – pildid, videod ja helifailid Wikimedia Commonsis
Louis Bonaparte (1864–1932)

Napoléon Louis Joseph Jérôme Bonaparte, ka Louis Bonaparte, ka prints Louis (vene keeles Луи Наполеон Жозеф Жером Бонапарт; 16. juuni 1864 Meudon, Hauts-de-Seine'i departemang – 14. oktoober 1932 Prangins, Vaud' kanton, Šveits) oli Prantsuse keisririigi prints, keiser Napoleon I venna Jérôme Bonaparte'i lapselaps, Venemaa keisririigi kindralleitnant. Louis Bonaparte sündis Napoléon-Jérôme Bonaparte'i (1822–1891) perekonnas. 1884. aastal astus sõjaväeteenistusse. Pärast 1886. aastal jõustunud seadust, mis keelas Prantsusmaa trooninõudlejate dünastiate perekondadel elamise Prantsusmaal, elas esialgu mõnda aega Itaalias ja seejärel 1890. aastast Venemaal, kus ta võeti sõjaväeteenistusse alampolkovniku auastmes. 1900. aastal ülendati Bonaparte kindralmajoriks. Esimeses maailmasõjas, kui Itaalia astus sõtta, määrati kindral Bonaparte Venemaa Keisririigi sideohvitseriks Itaalia armee juurde. Itaalia Krooni suurristi klassi orden Püha Andreas Esmakutsutu orden (1903)  Louis Bonaparte (1864–1932) – pildid, videod ja helifailid Wikimedia Commonsis
Friedrich von Schlegel

Karl Wilhelm Friedrich von Schlegel (aastani 1814 Friedrich Schlegel; 10. märts 1772 Hannover – 11. jaanuar 1829 Dresden) oli tuntud saksa proosakirjanik.
Muusikalinn

Muusikalinnade programm on osa UNESCO loomelinnade koostöövõrgustikust, mis rajati 2004. aastal. Võrgustik sai alguse 2002. aastal loodud UNESCO ülemaailmse kultuurilise mitmekesisuse liidu algatusest (Global Alliance for Cultural Diversity initiative). Liidu eesmärk on "edendada linnade sotsiaalset, majanduslikku ja kultuurilist arengut nii arenenud kui ka arengumaades". Võrgustiku linnad edendavad kohalikku loometegevust ja juhinduvad UNESCO eesmärgist toetada kultuurilist mitmekesisust. Loomelinnade tähtis aspekt on avaliku ja erasektori partnerlus (public/private partnership, PPP) toetamine, eriti julgustades väikeettevõtete ettevõtlikkust ja loomepotentsiaali. Muusika on vaid üks loomelinnade kategooria; teised on kirjandus, film, meedia, gastronoomia, käsitöö ja rahvakunst ning disain. 2021. aasta juunis esitas Tallinn muusikalinnaks kandideerimise taotluse. Linn kinnitati loovlinnade võrgustiku liikmeks 2021. aasta novembris ning kannab UNESCO muusikalinna nimetust alates 2022. aastast. Abu Dhabi Adelaide Amarante Ambon Auckland Batumi Belfast Bogota Bologna Brazzville Brno Chennai Daegu Frutillar Ghent Glasgow Hamamatsu Hannover Harkiv Huancayo Ibagué Idanha-Nova Kansas City Katowice Kazan Kingston Kinshasa Kirsehir Leiria Liverpool Liria London Mannheim Medellin Metz Norrköping Port Louis Praia Ramallah Recife Salvador Sanandaj Santiago de Cuba Sevilla Tallinn Tongyeong Valparaiso Varanasi Veszprem Vranje Xalapa UNESCO muusikalinnad. Tallinn, vaadatud 10.12.2021. UNESCO muusikalinn Tallinn Vaadatud 23.02.2024.
Loe

Loe ehk põhjalääs (NW) on vaheilmakaar, mille asimuut on 315 kraadi. Põhi Lääs
Antoine de Jomini

Antoine Henri de Jomini (6. märts 1779 Payerne, Vaud' kanton, Šveits – 24. märts 1869 Pariis) oli Šveitsi päritolu kindral ja sõjateoreetik, kes oli Prantsuse esimese keisririigi (kuni 1813) ja alates 1813. aastast Venemaa keisririigi teenistuses. Jomini oli Prantsuse revolutsioonisõdade ajal pataljoniülem. 1804. aastal ilmunud tema sõjateoreetiline töö "Traité de grande tactique" avaldas keiser Napoleonile muljet ning ta ülendas Jomini 1805. aastal koloneliks ja 1806. aastal määras ta tööle oma staapi. 1808. aastal tõstis Napoleon Jomini paruniseisusse ja 1810. aastal ülendas brigaadikindraliks. 1812. aasta Venemaa sõjakäigus oli Jomini esmalt Vilno ja hiljem Smolenski kuberner. 1813. aastal sai Jomini marssal Michel Ney juhitud armeekorpuse staabiülemaks, kuid augustis vahetas ta pooli – asus prantsusevastase koalitsiooni poolele. Keiser Aleksander I võttis ta teenistusse kindralleitnandi auastmes. Auleegioni rüütli klassi orden (1807) Püha Louis' Kuningliku Sõjalise Ordu suurristi klassi orden (1814) Püha Andreas Esmakutsutu orden (1867) Traité de grande tactique. (1805) Histoire critique et militaire des guerres de la Révolution. (1810) Traité des grandes opérations militaires. (1811) Vie politique et militaire de Napoléon. (1827) Précis de l'art de la guerre. (1838) [1] [2]  Antoine de Jomini – pildid, videod ja helifailid Wikimedia Commonsis
Ali Ertan Toprak

Ali Ertan Toprak (sündinud 25. aprillil 1969 Ankaras) on kurdi rahvusest Saksamaa poliitik. Ta on kurdi kogukonna juhtiv esindaja Saksamaal. Ta oli aastatel 2006–2009 Saksamaa aleviitide koguduse peasekretär ja 2009–2012 selle aseesimees. Ta oli aastani 2014 erakonna Liit 90/Rohelised liige, misjärel astus ta Saksamaa Kristlik-Demokraatlik Liidu liikmeks. Ta sündis aastal 1969 Ankaras Türgis. Aastal 1971 tuli ta ema Hamburgi võõrtöölisena ja tõi aastal 1972 kaasa poja; siiski elas ta mõned aastad paralleelselt mõlemas riigis ja alustas kooliteed Türgis. Alles 4. klassist jäi ta alaliselt Saksamaale ja elas Recklinghausenis, kus isa õpetas türgi võõrtööliste lastele türgi keele õpetajana nende emakeelt. Pärast keskkooli lõpetamist õppis ta õigus- ja sotsiaalteadusi Münsteri, Bochumi ja Duisburgi-Esseni ülikoolides.